पाएं अपने शहर की ताज़ा ख़बरें और फ्री ई-पेपरडाउनलोड करें
हफ्ते के अंतिम कारोबारी दिन शुक्रवार को घरेलू शेयर बाजार मजबूती के साथ बंद हुए। एनएसई निफ्टी 0.67% यानी 98.35 पॉइंट के उछाल के साथ 14,823 पॉइंट पर पर रहा। बीएसई सेंसेक्स 0.52% यानी 256.71 पॉइंट की बढ़त के साथ 49,206.47 पर बंद हुआ। स्मॉल कैप इंडेक्स में 0.70% की मजबूती आई जबकि एनएसई मिड कैप 0.38% गिरावट के साथ बंद हुआ।
बाजार को मेटल, मीडिया, रियल्टी और फाइनेंशियल सर्विसेज कंपिनयों के शेयरों में खरीदारी का सपोर्ट मिला। सेक्टर इंडेक्स में सबसे ज्यादा 4.73% का उछाल निफ्टी मेटल में आया। निफ्टी का फार्मा इंडेक्स पिछले बंद स्तर पर रहा जबकि सिर्फ सरकारी बैंकों के इंडेक्स (0.14%) में गिरावट आई।
शेयर बाजारों ने मजबूत शुरुआत दी थी
निफ्टी ने गैप अप दिया और 14,800 पॉइंट के ऊपर खुला, लेकिन पूरे दिन 100 पॉइंट के दायरे में रहा। लगातार तीसरे दिन बढ़त के साथ बंद हुए बाजार में निचले लेवल पर खरीदारी होने के संकेत मिले। अगर निफ्टी 14,750 पॉइंट से ऊपर बना रह पाता है तो तेजी में 15,000-15,050 पॉइंट तक जा सकता है। बिकवाली होने पर उसको पहले 14,700 पॉइंट और नीचे आने पर 14,600 पॉइंट पर खरीदारी का सपोर्ट मिल सकता है।
14,600 से 15,000 के बीच रह सकता है निफ्टी
मोतीलाल ओसवाल फाइनेंशियल सर्विसेज के वाइस प्रेसिडेंट और डेरिवेटिव एनालिस्ट चंदन तापड़िया के मुताबिक वायदा बाजार के सौदे निफ्टी के 14,400 से 15,200 पॉइंट के दायरे में रहने के संकेत दे रहे हैं। अगले हफ्ते की शुरुआत में निफ्टी के 14,600 से 15,000 पॉइंट के दायरे में रहने की संभावना बन रही है।
मेटल शेयरों में रही मजबूती
नाल्को, NMDC, SAIL, टाटा स्टील, वेदांता, हिंडाल्को, ग्लेनमार्क, JSW स्टील, मुथूट फाइनेंस, LIC हाउसिंग, बजाज फिनसर्व और मैक्डॉवेल में मजबूती का रुझान रहा, जो कुछ दिन और बना रह सकता है। SRF, दीपक नाइट्राइट, जुबिलेंट फूड, पिरामल एंटरप्राइजेज, फेडरल बैंक, MRF और M&M फाइनेंस में कमजोरी रही।
एनएसई 500 के टॉप पांच
निफ्टी 500 के ये 5 शेयर शुरुआती सत्र में टॉप पर हैं- एरिस लाइफसाइंसेज, MMTC, हिंदुस्तान कॉपर, ट्राइडेंट, वेलस्पन इंडिया। इनमें 8-5% तक की मजबूती दिख रही है। इस इंडेक्स के टॉप पांच लूजर्स हैं: SRF, P&G हेल्थ, टाटा कंज्यूमर, सोलारा एक्टिव, नवीन फ्लोरीन। इनमें 8 से 3% तक की कमजोरी आई है।
52 वीक हाई पर गए शेयर
आज 52 वीक हाई पर जाने वाले एनएसई 500 के टॉप पांच शेयरों में एरिस लाइफसाइंसेज, हिंदुस्तान कॉपर, वेलस्पन इंडिया, अदानी ट्रांसमिशन, BASF शामिल हैं। जहां तक एनएसई निफ्टी में शामिल कंपनियों की बात है तो इनमें से टाटा स्टील, एसबीआई लाइफ, जेएसडब्लू स्टील, हिंडाल्को, विप्रो जैसे टॉप 5 दिग्गजों के शेयर आज 52 वीक हाई पर गए हैं। इस लिस्ट में नाल्को का भी नाम जुड़ गया है जिसका शेयर 10% से ज्यादा उछला है।
इन शेयरों पर रही बाजार की नजर
निवेशकों की नजर आज अदानी पावर, प्राज इंडस्ट्रीज, ब्लू स्टार, रेमंड, क्रेडिटएक्सेस ग्रामीण, हीरो मोटोकॉर्प, जेनसार टेक, डॉ रेड्डीज, अदानी ट्रांसमिशन, टाटा कंज्यूमर, सेंचुरी टेक्सटाइल पर रही।
फाइनेंशियल रिजल्ट और डिविडेंड
आज चोलामंडलम इनवेस्टमेंट, डाबर, EIH, गोदरेज एग्रोवेट, GE शिपिंग, ग्रिंडवेल नॉर्टन, HDFC, कंसाई नेरोलैक, नवीन फ्लोरीन, अल्ट्राटेक सीमेंट जैसी दिग्गज कंपनियों के रिजल्ट रहे हैं।
यूरोपियन मार्केट में मजबूत शुरुआत
यूरोपीय शेयर बाजारों की शुरुआत मजबूत रही है। कमोडिटी प्राइस में तेज उछाल के बीच ग्लोबल मार्केट के लिए स्ट्रॉन्ग क्लोजिंग हो सकती है। गुरुवार को ब्रिटेन, फ्रांस और जर्मनी के बाजार बढ़त के साथ बंद हुए थे।
चीन को छोड़ सभी एशियाई बाजार में मजबूती
चीन के शंघाई कंपोजिट को छोड़कर बाकी सभी अहम एशियाई स्टॉक में मजबूती रही। हफ्ते के अंतिम कारोबारी दिन शंघाई कंपोजिट में 0.65% की गिरावट आई। जापान का निक्केई इंडेक्स 0.10% चढ़ा जबकि हांगकांग का हेंगसेंग इंडेक्स 0.14% मजबूत हुआ। कोरिया का कोस्पी इंडेक्स 0.58% उछल गया जबकि ऑस्ट्रेलिया का ऑल ऑर्डनरीज इंडेक्स 26% बढ़ा।
अमेरिकी बाजार बढ़त के बाद बंद
गुरुवार को अमेरिकी बाजार बढ़त के साथ बंद हुए थे। डाउ जोंस 0.93% की बढ़त के साथ 318.19 अंक ऊपर 34,548.50 पर बंद हुआ था। नैस्डैक 0.37% की बढ़त के साथ 50.42 अंक ऊपर 13,632.80 पर बंद हुआ। S&P 500 इंडेक्स 33.97 पॉइंट ऊपर 4,201.56 पर बंद हुआ था।
FII और DII डेटा
NSE पर मौजूद प्रोविजनल डेटा के मुताबिक, 7 मई को विदेशी संस्थागत निवेशकों (FII) ने शुद्ध रूप से 1142.75 करोड़ रुपए के शेयर बेचे। उन्होंने 7,159.99 करोड़ के शेयर खरीदे और 8,302.74 करोड़ रुपए के शेयर बेचे। इसी तरह, घरेलू संस्थागत निवेशकों (DII) ने शुद्ध रूप से 1468.09 करोड़ रुपए के शेयर खरीदे।
आज की अहम खबरें
कोरोना का असर: अप्रैल में 1,019 कंपनियों की रेटिंग घटी, 274 कंपनियां हुईं अपग्रेड, खर्च घटा तो बैंकों की जमा बढ़ी
कोरोना की दूसरी लहर का असर कंपनियों की रेटिंग पर दिखने लगा है। अप्रैल में कुल 1,019 कंपनियों की रेटिंग डाउनग्रेड हुई, जबकि 274 की रेटिंग अपग्रेड की गई। एसबीआई की रिपोर्ट के मुताबिक सबसे ज्यादा डाउनग्रेड कैपिटल गुड्स- नॉन इलेक्ट्रिकल इक्विपमेंट में हुआ है।
कुल 216 कंपनियों की रेटिंग डाउनग्रेड की गई है, जबकि 62 की रेटिंग अपग्रेड की हुई है। कंज्यूमर ड्यूरेबल और अपैरल यानी महंगे सामान और कपड़ों वाले सेक्टर में 119 कंपनियों की रेटिंग डाउन ग्रेड की गई है जबकि 29 की अपग्रेड हुई है।
निरमा की सीमेंट कंपनी लाएगी आईपीओ: नुवोको विस्टास कॉर्प जुटाएगी 5,000 करोड़ रुपए, 14 साल बाद पहली सीमेंट कंपनी होगी लिस्ट
निरमा कंपनी की सीमेंट इकाई नुवोको विस्टास कॉर्पोरेशन आईपीओ की तैयारी कर रही है। कंपनी इसके जरिए 5 हजार करोड़ रुपए जुटाएगी। उसने सेबी के पास इस संबंध में मसौदा यानी डीआरएचपी फाइल किया है। आईपीओ से जुटाई गई रकम का उपयोग कंपनी कर्ज चुकाने के लिए करेगी। कंपनी जून अंतिम या जुलाई में इश्यू ला सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva kas_Deva hin_Deva hin_Deva bho_Deva kas_Deva kas_Deva bho_Deva hin_Deva hin_Deva hin_Deva bho_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn